2021. gada 10. augustā Noteikumi Nr. 520

Rīgā (prot. Nr. 55 17. §)

**Grozījumi Ministru kabineta 2005. gada 1. marta noteikumos Nr. 149 "Noteikumi par vecmātes izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu"**

Izdoti saskaņā ar likuma

"Par reglamentētajām profesijām un

profesionālās kvalifikācijas atzīšanu"

36. panta 6. punktu un 54. panta pirmo daļu

Izdarīt Ministru kabineta 2005. gada 1. marta noteikumos Nr. 149 "Noteikumi par vecmātes izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu" (Latvijas Vēstnesis, 2005, 38. nr.; 2007, 113. nr.; 2014, 119. nr.; 2016, 201. nr.; 2018, 211. nr.; 2019, 227. nr.) šādus grozījumus:

1. Svītrot 2.1. apakšpunktu.

2. Svītrot 2.3.12. apakšpunktu.

3. Svītrot 2.5.12. apakšpunktu.

4. Papildināt noteikumus ar 12. punktu šādā redakcijā:

"12. Piemērojot speciālo profesionālās kvalifikācijas atzīšanas sistēmu, Latvijas Republikā tiek atzīti Lielbritānijas un Ziemeļīrijas Apvienotajā karalistē izsniegti vecmātes kvalifikācijas dokumenti (pielikuma 14. punkts), kas Lielbritānijas un Ziemeļīrijas Apvienotajā karalistē dod tiesības lietot vecmātes profesionālo nosaukumu"Registered Midwife", ja ar tiem apliecinātā izglītība atbilst vienam no šo noteikumu 2.4. apakšpunktā minētajiem nosacījumiem, izglītība to ieguvei ir uzsākta no 1983. gada 23. janvāra un ja tie ir izsniegti līdz 2020. gada 31. decembrim."

5. Svītrot pielikuma nosaukumā vārdus "ir atzīti Eiropas Savienībā".

6. Izteikt pielikuma 6. punktu šādā redakcijā:

"6. Francijas Republika

|  |  |
| --- | --- |
| Nosaukums | Izdevējiestāde |
| Vecmātes diploms *Diplôme d’Etat de sage-femme* | Valsts Universitāte  *L’Etat Université*" |

Ministru prezidents A. K. Kariņš

Izglītības un zinātnes ministre A. Muižniece